title: Kommissionens gennemførelsesforordning (EU) 2019/324 af 25. februar 2019 om ændring af gennemførelsesforordning (EU) nr. 540/2011 for så vidt angår godkendelsesperioderne for aktivstofferne bifenthrin, carboxin, FEN 560 (også kaldet bukkehorn eller bukkehornsfrøpulver), peberstøv som ekstraktionsrest og natriumaluminiumsilicat (EØS-relevant tekst.)

text:
                  26.2.2019

                  DA

                  Den Europæiske Unions Tidende

                  L 57/1

         KOMMISSIONENS GENNEMFØRELSESFORORDNING (EU) 2019/324
         af 25. februar 2019
         om ændring af gennemførelsesforordning (EU) nr. 540/2011 for så vidt angår godkendelsesperioderne for aktivstofferne bifenthrin, carboxin, FEN 560 (også kaldet bukkehorn eller bukkehornsfrøpulver), peberstøv som ekstraktionsrest og natriumaluminiumsilicat
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 17, stk. 1, og
         ud fra følgende betragtninger:

                     (1)

                     Del A i bilaget til Kommissionens gennemførelsesforordning (EU) nr. 540/2011 (2) indeholder en liste over de aktivstoffer, der betragtes som godkendt i henhold til forordning (EF) nr. 1107/2009. Del B i bilaget til gennemførelsesforordning (EU) nr. 540/2011 indeholder de aktivstoffer, der er godkendt i henhold til forordning (EF) nr. 1107/2009.

                     (2)

                     Godkendelsesperioden for aktivstoffet bifenthrin blev ved Kommissionens gennemførelsesforordning (EU) 2017/195 (3) forlænget fra den 31. juli 2019 til den 31. juli 2021.

                     (3)

                     Godkendelsesperioderne for aktivstofferne peberstøv som ekstraktionsrest og natriumaluminiumsilicat blev ved Kommissionens gennemførelsesforordning (EU) 2017/195 forlænget fra den 31. august 2019 til den 31. august 2020.

                     (4)

                     Godkendelsesperioden for aktivstoffet carboxin blev ved Kommissionens gennemførelsesforordning (EU) 2018/1266 (4) forlænget fra den 31. maj 2021 til den 31. maj 2023.

                     (5)

                     Godkendelsesperioden for aktivstoffet FEN 560 (også kaldet bukkehorn eller bukkehornsfrøpulver) blev ved Kommissionens gennemførelsesforordning (EU) 2018/184 (5) forlænget fra den 31. oktober 2020 til den 31. oktober 2021.

                     (6)

                     Der er i henhold til artikel 1 i Kommissionens gennemførelsesforordning (EU) nr. 844/2012 (6) blevet indgivet ansøgninger om fornyelse af godkendelsen af aktivstofferne bifenthrin, carboxin, FEN 560 (også kaldet bukkehorn eller bukkehornsfrøpulver), peberstøv som ekstraktionsrest og natriumaluminiumsilicat. Der imidlertid ikke fremlagt supplerende dossierer til støtte for fornyelsen af peberstøv som ekstraktionsrest og natriumaluminiumsilicat i overensstemmelse med artikel 6 i nævnte forordning. Ansøgerne, for så vidt angår bifenthrin, carboxin og FEN 560 (også kaldet bukkehorn eller bukkehornsfrøpulver), har bekræftet, at de ikke længere støtter en fornyelse af godkendelsen af aktivstofferne.

                     (7)

                     I betragtning af formålet med artikel 17, stk. 1, i forordning (EF) nr. 1107/2009 er der ikke længere grundlag for at indrømme de forlængelser, som gennemførelsesforordning (EU) 2017/195, (EU) 2018/1266 og (EU) 2018/184 giver mulighed for, hvad angår disse aktivstoffer. Det bør derfor fastsættes, at godkendelsen af bifenthrin, carboxin, FEN 560 (også kaldet bukkehorn eller bukkehornsfrøpulver), peberstøv som ekstraktionsrest og natriumaluminiumsilicat udløber på de datoer, hvor de ville udløbe uden forlængelse.

                     (8)

                     Gennemførelsesforordning (EU) nr. 540/2011 bør derfor ændres.

                     (9)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Bilaget til gennemførelsesforordning (EU) nr. 540/2011 ændres i overensstemmelse med bilaget til nærværende forordning.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 25. februar 2019.

                  På Kommissionens vegne

               Jean-Claude JUNCKER

                  Formand

            (1)  EUT L 309 af 24.11.2009, s. 1.

            (2)  Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1).

            (3)  Kommissionens gennemførelsesforordning (EU) 2017/195 af 3. februar 2017 om ændring af gennemførelsesforordning (EU) nr. 540/2011 for så vidt angår forlængelse af godkendelsesperioderne for en række aktivstoffer, der er opført i del B i bilaget til gennemførelsesforordning (EU) nr. 686/2012 (AIR IV-fornyelsesprogram) (EUT L 31 af 4.2.2017, s. 21).

            (4)  Kommissionens gennemførelsesforordning (EU) 2018/1266 af 20. september 2018 om ændring af gennemførelsesforordning (EU) nr. 540/2011 for så vidt angår forlængelse af godkendelsesperioderne for aktivstofferne 1-decanol, 6-benzyladenin, aluminiumsulfat, azadirachtin, bupirimat, carboxin, clethodim, cycloxydim, dazomet, diclofop, dithianon, dodin, fenazaquin, fluometuron, flutriafol, hexythiazox, hymexazol, indolylsmørsyre, isoxaben, svovlkalk, metaldehyd, paclobutrazol, pencycuron, sintofen, tau-fluvalinat og tebufenozid (EUT L 238 af 21.9.2018, s. 81).

            (5)  Kommissionens gennemførelsesforordning (EU) 2018/184 af 7. februar 2018 om ændring af gennemførelsesforordning (EU) nr. 540/2011 for så vidt angår forlængelse af godkendelsesperioderne for aktivstofferne FEN 560 (også kaldet bukkehorn eller bukkehornsfrøpulver) og sulfurylfluorid (EUT L 34 af 8.2.2018, s. 10).

            (6)  Kommissionens gennemførelsesforordning (EU) nr. 844/2012 af 18. september 2012 om fastsættelse af de fornødne bestemmelser til gennemførelse af fornyelsesproceduren for aktivstoffer, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler (EUT L 252 af 19.9.2012, s. 26).

            BILAG
            I bilaget til gennemførelsesforordning (EU) nr. 540/2011 foretages følgende ændringer:

                        1)

                        I del A foretages følgende ændringer:

                                    a)

                                    I sjette kolonne, »Udløbsdato for stoffets godkendelse«, i række 239 (»Peberstøv som ekstraktionsrest«) ændres datoen til »31. august 2019«.

                                    b)

                                    I sjette kolonne, »Udløbsdato for stoffets godkendelse«, i række 253 (»Natriumaluminiumsilicat«) ændres datoen til »31. august 2019«.

                                    c)

                                    I sjette kolonne, »Udløbsdato for stoffets godkendelse«, i række 308 (»FEN 560 (også kaldet bukkehorn eller bukkehornsfrøpulver)«) ændres datoen til »31. oktober 2020«.

                                    d)

                                    I sjette kolonne (»Udløbsdato for stoffets godkendelse«) i række 337 (»Carboxin«) ændres datoen til »31. maj 2021«.

                        2)

                        I del B, i sjette kolonne, »Udløbsdato for stoffets godkendelse«, i række 23 (»Bifenthrin«) ændres datoen til »31. juli 2019«.